ПРОЕКТ 									

ДОГОВОР

№ ………./………2018г.

Днес, ______ 2018 г., в гр. Нова Загора, между:
ОБЩИНА НОВА ЗАГОРА, представлявана от Николай Грозев – Кмет, с дан. № 1207300272, БУЛСТАТ 000590597 и адрес на управление: обл. Сливен, общ. Нова Загора, гр. Нова Загора, п.к. 8900, ул.”24 май” № 1, наричан за краткост в този Договор, ВЪЗЛОЖИТЕЛ/ЗАСТРАХОВАН/, от една страна, и от друга страна:
………………………………, ЕИК ……………….., представлявано от ……………………..............................................….., със седалище и адрес на управление …............................................…………,   телефон: .............., факс: ............., електронен адрес: ...................., наричан за краткост ИЗПЪЛНИТЕЛ/ЗАСТРАХОВАТЕЛ/,

на основание чл. 112, и при условията на чл. 18. ал.1 т. 1 от Закона за обществените поръчки след проведена процедура по реда на чл. 187 от ЗОП и чл. 96 и чл. 97 от ППЗОП се сключи настоящият договор за следното

1. ПРЕДМЕТ НА ДОГОВОРА

1.1. ВЪЗЛОЖИТЕЛЯ  възлага, а ИЗПЪЛНИТЕЛЯТ приема да извърши застраховане на имуществените интереси на Община Нова Загора със застраховка “сгради общинска собственост, МСО”, „Язовири“,застраховане на лица, подлежащи на застраховане със застраховка „Злополука”,  „Гражданска отговорност”, „Каско на МПС” клауза „Пълно Каско”, „Злополука на местата в МПС” и  на служебните автомобили, стопанисвани от общината, общински предприятия и второстепенни разпоредители с бюджетни средства, както и за новопридобито имущество и новопостъпили лица през този период, съгласно офертата на ИЗПЪЛНИТЕЛЯ, представляваща неразделна част от настоящия договор. 

2. ПОКРИТИ РИСКОВЕ

2.1. Изпълнителят предоставя застрахователна защита на имуществените интереси на ОБЩИНА НОВА ЗАГОРА по застраховки “сгради общинска собственост, МСО”, „Язовири“, “Електронна техника”, “Каско на МПС”, задължителна застраховка “Гражданска отговорност” на автомобилистите и Злополука на лицата в МПС”, застраховане на лица, подлежащи на застраховане със застраховка „Злополука”,  в обхват и при условия, регламентирани в представените и приети оферти и Техническите спецификации, които са неразделна част от договора.  

3. СРОК НА ДОГОВОРА

3.1. Настоящия договор се сключва за срок от една година, считано от датата на регистрационния индекс на договора в деловодната система на общината. 
3.2. Застрахователните полици се сключват поетапно, в зависимост от необходимостта от застраховане и от изтичане на вече сключени застраховки за срок една година или определен брой месеци по преценка на Възложителя, с начало 00:00 часа на деня следващ деня на сключване на застрахователната полица.
3.3. Изтичането на срока на договора за възлагане  на  обществената поръчка, сключен по реда на ЗОП, не влияе върху срока на сключените на база на  него застрахователни полици. 
3.4. В случай на новопридобити обекти, зачислени в баланса на Възложителя и подлежащи на застраховане или постъпят нови лица, подлежащи на застраховане през срока на договора, Изпълнителят издава Анекси към съществуващи полици или нови застрахователни полици със срок на действие: 1 година или от момента на възникване на застрахователен интерес до края на действие на настоящия договор при условията на същия, по преценка на Възложителя. В случай на подобрени сгради и съоръжения, Възложителят се задължава да уведоми своевременно Изпълнителя за конкретната промяна в застрахователните суми, като Изпълнителят се задължава своевременно да издаде Анекс за оставащия период до края на застраховката при условията на договора.
3.5. За обектите, които са престанали да бъдат собственост на възложителя или лицата, които са го напуснали по време на действието на настоящия договор, Възложителят не дължи остатъка от вноските по застрахователната премия, чийто падеж не е настъпил.

4. ЗАСТРАХОВАТЕЛНА ПРЕМИЯ 

4.1. Застрахователните суми и застрахователните премии са съгласно Техническите спецификации от документацията за участие, приетите оферти, които са нераздилна част от настоящия договор.
4.2. Стойността на застрахователната премия по договора е до 50 000 лева без ДДС (съгласно прогнозната стойност) разпределена по застраховки, съгласно ценовото предложение и Техническите спецификации. 
4.3. Застрахователната премия за новопридобитото имущество, новопостъпили лица се определя при същите тарифни условия. 
[bookmark: _GoBack]4.4. Заплащането на премията става в съответствие с ценовото предложение в срок до 5 (пет) работни дни от бюджета на общината, общински предприятия и второстепенни разпоредители с бюджетни средства, след издаването на застрахователната полица и предаването й на съответните структури или на падежа при разсроченото плащане, по посочена банкова сметка, в лева:
БАНКА: ...........................
BIC: ........................................
IBAN: ....................................................
4.5. Размерът на обезщетенията и начинът за определянето им се извършва съгласно изискванията на КЗ, Техническите спецификации и одобрените оферти. 
4.6. Обезщетенията се изплащат в сроковете посочени в КЗ, Техническите спецификации след датата, към която застрахованият е представил всички данни и документи, удостоверяващи настъпването на застрахователното събитие и размера на вредата. 

5. ПРАВА И ЗАДЪЛЖЕНИЯ НА ИЗПЪЛНИТЕЛЯ

5.1. ИЗПЪЛНИТЕЛЯТ се задължава:
5.1.1. Да издаде застрахователните полици при условията на настоящия договор в срок от 1 (един) календарен ден от получаване на заявката от Възложителя. Заявката се изпраща на Изпълнителя по пощата, факс, електронно по e-mail или чрез комбинация от тези средства по избор на Възложителя.
5.1.2. Да заплати обезщетение/застрахователна сума при настъпило застрахователно събитие при условията на чл. 4.3. от настоящия договор.
5.1.3. Да не използва данните, оформени като приложение към този договор и информацията, получена при или по повод изпълнение на договора, за цели, които не са свързани с предмета на този договор, освен с предварителното съгласие на ВЪЗЛОЖИТЕЛЯ.
5.2. ИЗПЪЛНИТЕЛЯТ и лицата, определени от него да извършват услугите, предмет на този договор, се задължават да не разкриват пред трети лица информацията, станала им известна във връзка с изпълнението на договора и/или представляваща служебна тайна за ВЪЗЛОЖИТЕЛЯ, освен с неговото предварително писмено съгласие.
5.3. ИЗПЪЛНИТЕЛЯТ се задължава да поддържа лиценза си за застраховане на рисковете, предмет на този договор за срока на действие на същия.
5.4. ИЗПЪЛНИТЕЛЯТ се задължава да изплаща застрахователните обезщетения и отстранява щетите в сроковете съгласно Техническите спецификации.
5.5. Изпълнителят има право да получи брутната застрахователна премия при условията и в сроковете, предвидени в този договор

6. ПРАВА И ЗАДЪЛЖЕНИЯ НА ВЪЗЛОЖИТЕЛЯ

6.1. Възложителят се задължава да предостави на Изпълнителя необходимата информация за сключване на застраховката и при необходимост - условия за извършване на огледи.
6.2. Възложителят се задължава да плаща в договорените срокове застрахователната премия.
6.3. Възложителят се задължава при настъпване на застрахователно събитие да уведомява ЗАСТРАХОВАТЕЛЯ в срок до 24 часа от узнаването му.
6.4. При предсрочно прекратяване на настоящия договор от Възложителя, същият има право на връщане на част от застрахователната премия след приспадане на дължимата премия за времето от началната дата на застрахователното покритие до датата на прекратяване на договора.
6.5. По време на действие на настоящия договор ВЪЗЛОЖИТЕЛЯ е длъжен да уведомява незабавно и писмено ИЗПЪЛНИТЕЛЯ за всички новонастъпили факти и обстоятелства, за които при сключването на договора ИЗПЪЛНИТЕЛЯТ писмено е поставил въпрос и които имат отношение към установяване наличието на застрахователен интерес или към носения риск.

                 7. НЕУСТОЙКИ И ОБЕЗЩЕТЕНИЯ

7.1. В случай на забава при изплащане на застрахователно обезщетение ИЗПЪЛНИТЕЛЯТ дължи на ЗАСТРАХОВАНИЯ неустойка в размер на 0.5 % от дължимото обезщетение за всеки просрочен ден, но не повече от 5% сумата на съответното обезщетение. 
7.2. Плащането на неустойката не лишава изправната страна от правото да търси обезщетение за претърпени вреди и пропуснати ползи над размера на неустойката.
7.3. В случай на загуба на лиценз за застрахователна дейност по посочените в договора рискове от ИЗПЪЛНИТЕЛЯ, същият дължи на ЗАСТРАХОВАНИЯ неустойка в размер на оставащата част от стойността, посочена в т. 4.2. сума, считано от датата на прекратяване на договора. 
7.4. ИЗПЪЛНИТЕЛЯТ носи пълна имуществена отговорност за причинени вреди на ЗАСТРАХОВАНИЯ и трети лица от свои виновни действия или бездействия.
7.5. При неспазване на сроковете по 5.4. Изпълнителят дължи на Възложителя неустойка в размер на 1%  от съответната застрахователна стойност за всеки ден закъснение, но не повече от 15% от същата стойност.



8. УСЛОВИЯ ЗА ПРЕКРАТЯВАНЕ НА ДОГОВОРА

8.1. Настоящия договор се прекратява:
	8.1.1. с изтичане срока на договора и изпълнение на всички задължения на страните по него.
	8.1.2. преди изтичане срока на договора 
	А) с едностранно едномесечно писмено предизвестие от изправната страна до неизправната - при нарушение на някоя от клаузите на този договор.
	Б) от ЗАСТРАХОВАНИЯ, с едномесечно писмено предизвестие, ако в резултат на обстоятелства, възникнали след сключването на договора, същият не е в състояние да изпълни своите задължения.
	В) от ЗАСТРАХОВАНИЯ, без предизвестие, в случай че ИЗПЪЛНИТЕЛЯ изгуби лиценза си или бъде лишен от правото да упражнява дейността предмет на договора.
Г) при започване на производство на ликвидация или несъстоятелност на ИЗПЪЛНИТЕЛЯ, ВЪЗЛОЖИТЕЛЯ има право да прекрати договора със 7-дневно писмено предизвестие. 

9. НЕПРЕОДОЛИМА СИЛА

9.1. Страните по договора не дължат обезщетение за претърпени вреди и пропуснати ползи, ако те са причинени от непреодолима сила. Тази разпоредба не се отнася до права или задължения, които е трябвало да възникнат или да бъдат изпълнени преди настъпването на непреодолимата сила.  По смисъла на настоящия договор „Непреодолима сила” е всяка непредвидена извънредна ситуация или събитие извън контрола на страните, която пречи на която и да било от тях да изпълнява някое от своите договорни задължения, възникването му не може да се отдаде на умисъл или непредпазливост от тяхна страна (или от страна на техни изпълнители, представители или служители), не е възможно да бъде предвидена при спазване на принципа на добросъвестността и се окаже непреодолима. Дефекти в материалите или закъснения в доставянето им, трудови спорове, стачки или финансови затруднения не могат да бъдат използвани за позоваване на „непреодолима сила”. Никоя страна не носи отговорност за нарушение на нейните договорни задължения, ако е била възпрепятствана да ги изпълнява заради наличие на извънредна ситуация.
9.2. Страната, която не може да изпълни задължението си поради непреодолима сила, е длъжна в срок до пет работни дни от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок съответната страна дължи обезщетение за вреди по смисъла на раздел 8 от настоящия договор. 
9.3. Докато трае непреодолимата сила, изпълнението на задължението се спира. 
9.4. Не е налице непреодолима сила, ако съответното събитие е вследствие на неположена грижа на ИЗПЪЛНИТЕЛЯ или при полагане на дължимата грижа, то би могло да бъде преодоляно. 

10. ЗАКЛЮЧИТЕЛНИ РАЗПОРЕДБИ

10.1. Всички съобщения между страните по този договор се осъществяват в писмена форма, като се индивидуализира договора и информацията се изпраща до лицата за контакти на страните, както следва:
Лице за контакт от страна на ВЪЗЛОЖИТЕЛЯ: ………
Лице за контакт от страна на ИЗПЪЛНИТЕЛЯ: ………
10.2. Ако някоя от страните промени адреса си или лицето за контакт, без да уведоми писмено другата страна за промяната, то последната не отговаря за неполучени съобщения и изявления по повод на договора и последните се считат за редовно получени от страната, до която са адресирани. 
10.3. Когато в този договор е предвидено, че определено действие или отговорност е за сметка на ИЗПЪЛНИТЕЛЯ, то разходите за това действие или отговорност не могат да се искат от ВЪЗЛОЖИТЕЛЯ като допълнение към възнаграждението за изпълнение на договора. 
10.4. Недействителността на някоя клауза от договора или на допълнително уговорени условия не води до недействителност на друга клауза или на договора като цяло.
10.5. За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в настоящия договор, се прилага законодателството на Република България, като страните уреждат отношенията си чрез споразумение. При невъзможност за постигане на споразумение, спорът се отнася за решаване пред компетентния български съд. 
10.6. За неуредените в настоящия договор въпроси се прилагат разпоредбите на действащото българско законодателство.
10.7.1. Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
10.7.2. При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора
10.8. При изпълнението на Договора, ИЗПЪЛНИТЕЛЯТ /и неговите подизпълнители/ е/са длъжен/ни да спазва/т/ всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
10.9.1. Всяка от Страните по този Договор се задължава да пази в поверителност и да не разкрива или разпространява информация за другата Страна, станала известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. /Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ./
10.9.2. С изключение на случаите, посочени в 10.9.3. на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
10.9.3. Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
10.9.4. Задълженията по тази клауза се отнасят до ИЗПЪЛНИТЕЛЯ всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 
10.10. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

	11. УСЛОВИЯ ОТНОСНО ПОДИЗПЪЛНИТЕЛИ *
(*Условията на настоящия раздел се прилагат само ако изпълнителят е декларирал  в офертата си, че ще ползва подизпълнител/и)
11.1. В случай, че ИЗПЪЛНИТЕЛЯТ е посочил в офертата си, че ще ползва подизпълнител/и, той е длъжен да сключи договор със същия/те в срок от 3 /три/ дни от сключване на настоящия договор. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора за обществена поръчка.
11.2. ИЗПЪЛНИТЕЛЯТ няма право да:
1. сключва договор за подизпълнение с лице, за което е налице обстоятелство по чл.54 и чл.55 от ЗОП;
2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;
3. заменя посочен в офертата подизпълнител, освен когато:
а) за предложения подизпълнител е налице или възникне обстоятелство по чл.54 от ЗОП;
б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;
11.3. В срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, ИЗПЪЛНИТЕЛЯТ изпраща оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 от ЗОП
11.4 Подизпълнителите нямат право да превъзлагат една или повече от дейностите, които са включени в предмета на договора за подизпълнение.
11.5. ИЗПЪЛНИТЕЛЯТ е длъжен да прекрати договор за подизпълнение, ако по време на изпълнението му възникне обстоятелство по чл. 54 от ЗОП.
11.6.1. ВЪЗЛОЖИТЕЛЯТ приема изпълнението на дейност по договора, за която ИЗПЪЛНИТЕЛЯТ е сключил договор за подизпълнение, в присъствието на ИЗПЪЛНИТЕЛЯ и на подизпълнителя/ите.
11.6.2. При приемането на работата ИЗПЪЛНИТЕЛЯТ може да представи на ВЪЗЛОЖИТЕЛЯ доказателства, че договорът за подизпълнение е прекратен, или работата или част от нея не е извършена от подизпълнителя.
11.6.3. В случай на сключени договори за подизпълнение, ВЪЗЛОЖИТЕЛЯТ извършва окончателното плащане по договора, след като получи от ИЗПЪЛНИТЕЛЯ доказателства, че е заплатил на подизпълнителя/ите всички работи, приети по реда на т.12.6.1. Тази алинея не се прилага в случаите по т.11.6.2.
11.7.1. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.
11.7.2. Разплащанията по т.11.7.1.  се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.
11.7.3. Към искането по т.11.7.2. изпълнителят предоставя становище, от което да е видно дали оспорва плащанията или част от тях като недължими.
11.7.4. ВЪЗЛОЖИТЕЛЯТ има право да откаже плащане по т.11.7.1., когато искането за плащане е оспорено, до момента на отстраняване на причината за отказа.
11.8.1. Замяна или включване на подизпълнител по време на изпълнение на договор се допуска по изключение, когато възникне необходимост, ако са изпълнени
едновременно следните условия:
	1. за новия подизпълнител не са налице основанията за отстраняване в процедурата за възлагане на обществена поръчка;
	2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
11.8.2. При замяна или включване на подизпълнител изпълнителят представя на ВЪЗЛОЖИТЕЛЯ всички документи, които доказват изпълнението на условията по т.11.8.1.
Настоящият договор  се състави и подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ. 

Неразделна част от настоящия договор са следните приложения: 
- Техническата спецификация;
- Техническо предложение за изпълнение; 
- Ценово предложение.



ВЪЗЛОЖИТЕЛ:							ИЗПЪЛНИТЕЛ:

	
